Ysgol Gelf a Dylunio Caerdydd

Ysgol Gelf a Dylunio Caerdydd (Saesneg: Cardiff School of Art and Design) yw'r prif goleg celf yng Nghaerdydd. Mae'n rhan o Brifysgol Metropolitan Caerdydd ers 2011 ac fe'i lleolir ar gampws Llandaf. 

Hanes
Sefydlwyd yr ysgol yn 1865 dan yr enw Cardiff School of Science & Art, wedyn Cardiff Technical College (1916 - 1949) ac ar ôl 1949, Cardiff College of Art, gyda'r gwersi'n digwydd o fewn Llyfrgell Rhydd Caerdydd

Adeildwyd adeilad chwe llawr newydd ym 1965, yn Howard Gardens, i'r dwyrain o ganol y ddinas, adeilad a gynlluniwyd gan bensaer y ddinas, John Dryburgh.

Ym 1976 daeth y coleg yn rhan o Athrofa Addysg Uwch De Morgannwg. Newidwyd yr enw i Athrofa Addysg Uwch Caerdydd ym 1988 a daeth y coleg celf yn rhan o Athrofa Prifysgol Cymru, Caerdydd ym 1996. Ail-enwyd y brifysgol yn Brifysgol Fetropolitan Caerdydd yn 2011.

Rhoddodd y brifysgol y safle Howard Gardens ar werth yn Nhachwedd 2013, gan fynd ati i ddylunio cynlluniau ar gyfer adeilad newydd sbon ar gampws newydd yn Llandaf. Ar y pryd, roedd gan y coleg celf 1,200 o fyfyrwyr a 70 o staff.

Yn 2014 gorffenwyd adeilad newydd £10 miliwn ar gampws Rhodfa'r Gorllewin, Llandaf, gan benseiri Austin-Smith:Lord. Yn 2015 enillodd yr adeilad wobr rhanbarthol Sefydliad Brenhinol Penseiri Prydain.

Cyn-fyfyrwyr o nod
 Joan Baker
 Iwan Bala, peintiwr
 Brendan Burns
 Charles Byrd
 Glenys Cour
 Ruth Jên Evans, printiwr
 Harry Greene
 Hywel Harries
 Angharad Pearce Jones
 Mary Lloyd Jones
 Osi Rhys Osmond
 Sue Williams, peintiwr

Cyfeiriadau

Dolennau allanol
 Ysgol Gelf a Dylunio Caerdydd

Categori:Addysg‎ yng Nghaerdydd
Caerdydd Celf
Categori:Sefydliadau 1865